
Lehetnek kisebbségi nők a saját kultúrájuk áldozatai? A roma nők helyzete Magyarországon

A kutatásom középpontjába a multikulturalizmus eszméjét, annak feminista kritikáját, valamint ezen kérdések gyakorlati oldalát állítottam. Kiindulópontként a multikulturalizmus ideológiájának elméleti oldalát mutattam be, körüljárva az azt meghatározó fogalmakat. A kultúra, a kulturális sokszínűség, a nemzeti kisebbségek, valamint az etnikai csoportok definiálásával megadva az alapot Will Kymlicka multikulturalista elméletének bemutatására, amelynek lényegi elemét a kulturális csoportjogok adták. Kymlicka és Levy meghatározásain keresztül több síkon is vizsgáltam ezen csoportjogokat, melyek aztán több kérdést is felvetettek a multikulturalizmus létjogosultságával kapcsolatban.
Majd vizsgáltam a multikulturalizmus feminista kritikájának megértéséhez elengedhetetlen interszekcionális feminizmus irányzatát, melynek összefoglalóan az a célja, hogy a nők helyzetét ne csak egy gyüjtőfogalomként vizsgáljuk, továbbá ne hagyjuk figyelmen kívül a különböző társadalmi háttérrel rendelkező nők szituációját befolyásoló tényezőket, mint például az etnikai hovatartozásukat, a korukat, a szexuális identitásukat stb.
Ezután Susan Moller Okin és Kymlicka vitáján keresztül vizsgáltam a multikulturalizmus és a feminizmus között fennálló érdekkülönbségeket, melynek középpontjában az elnyomó patriarchális rendszereken alapuló kisebbségi kultúrák térnyerése állt. S ezen vizsgálódások arra a tényre vezettek rá, hogy mindkét ideológia sarkos nézőpontja azt sugallja, hogy elkép-zelhető a két ideológia közös nevezőre hozása, melynek megoldását ezután a gyakorlatban kerestem.
Különböző külföldi országok jó gyakorlatait vizsgálva kerestem lehetséges megoldást a magyar roma kisebbségekhez tartozó nők helyzetére nézve. Melyre végül nem egy teljeskö-rű választ adtam, hanem egy kiindulásipontként szolgáló lehetséges irányvonalat vázoltam fel.
 



